Scăderea nivelului emisiilor din transporturi poate duce la reducerea poluării aerului din București cu 30%

Ion Dedu, seful Direcției de Infrastructură și Transporturi a Primariei Capitalei, spune că poluarea generată de transport este cea mai importantă sursă de poluare a aerului din București.

Reducerea acestei surse de poluare poate face diferența între înscrierea sau sau nu in valorile de poluare a aerului admise de către legislația europeană, explică șeful de la Transporturi.

Dedu spune că politica Municipalitatii este aceea de a reduce transportul auto individual și de a-l încuraja pe cel public, precum și transportul alternativ.

Astfel, pe mai multe artere mari, precum Bulevardul Aerogării, Bulevardul Liviu Rebreanu sau Șoseaua Pantelimon, liniile de tramvai au fost amenajate in zone proprii, adica nu mai pot fi traversate de catre automobilisti.

Pe de altă parte, au fost deja realizate culoare unice pentru mijloacele de transport RATB pe portiuni din Splaiul Independenței, pe Calea Dorobanților și Calea Floreasca.

Cat despre transportul alternativ, seful de la Infrastructură și Transporturi afirmă că au fost amenajate piste pentru bicicliști pe Bulevardul Buzesti – Berzei și pe Calea Victoriei.

Această din urmă arteră reprezintă o imagine a politicii Primăriei Capitalei in ceea ce privește reducerea spațiului destinat mașinilor in folosul celui pentru pietoni și bicicliști.

Ion Dedu mai spune că Primăria Capitalei va pune accentul pe achiziționarea de mijloace de transport electrice pentru RATB, și pe oferirea de facilități pentru cumpărarea de vehicule electrice de catre populație.